open-index/open-wikipedia-markdown huggingface dataset:
Vasco da Gama

**Vasco da Gama** u **Vasco de Gama** (Sines, Reino de Portugal, 1469? - Cochim, India portuguesa, 24 d'aviento de 1524), naixiu en o sino d'una familia noble, estió un explorador y navegant portugués conoixiu por estar lo primer europeu en plegar en a India a traviés d'o cabo de Buena Asperanza.

En l'anyo 1497 o rei Manuel o Enfortunato li confitó lo mando d'una flota de cuatre naus que teneba como obchectivo ubrir una rota por mar a las islas productoras d'especias. Con ixo se pretendeba equilibrar a ventaixa que a troballa de Cristofo Colombo heba dau a o Reino de Castiella y rematar a faina encetata por o rei Enrique o Navegant. A expedición marchó con o prochecto de rodiar a costa africana dica arribar a lo cabo de Buena Asperanza y continar ta l'este, ta ubrir una rota nueva pa facilitar os intercambios comercials y furtar a los arabes o trafico mercantil. En marzo de 1498 a expedición dentró en contacto con bellas comunidaz indichenas que comerciaban con a India, y dos meses dimpués plegoron ta o norte de Calicut (l'actual Calcuta), rematando lo viache que lebó a Vasco da Gama a completar la troballa d'a rota maritima ta la India. Por primera vegata un estato europeu (Portugal) dentraba en contacto directament con a civilización india. A la fin d'agosto de 1499, precedito por una d'as naus d'a expedición, Vasco da Gama tornó a Portugal, permitindo con a suya ixera un exito comercial sin de precedents.

En 1502, o navegant tornó a fer-se a la mar, ista vegata a lo mando d'una armata de vente naus, que ponió os alacez de l'imperio colonial portugués en apoderar-se de Quiloa (Kilwa) y Sofala, en l'actual Mozambique. Redotó a los arabes y eliminó buena parti d'a suya influencia en o Indico, establindo una hechemonía maritima portuguesa en dito oceano, construyendo en Cochin a primera factoría portuguesa en Asia. De tornada ta Lisbona, en 1503, permaneixió fuera d'a navegación mientres un periodo de cuasi vente anyadas, dica que fue nombrato virrei d'a India en 1524, puesto an morió poco dimpués d'a suya plegada.

## Bibliografía
* ISBN 0321092821.
* ISBN 978-0131933880.
*  Facsimile reprint of a 1869 ed. per la Hakluyt Society, Londres.ISBN 1402195435
* 
* ISBN 0743202481.
* ISBN 978-0393062595.
* ISBN  978-0548008959.
* 
*  (reissued by Cambridge University Press, 2010. ISBN 978-1-108-01296-6).
*  ISBN 978-0312094270.
* ISBN 978-0521470728.
* 

## Vinclos externos
Edmund Hillary

**Sir Edmund Percival Hillary** (Tuakau, Nueva Zelanda, 20 de chulio de 1919 - Auckland, Nueva Zelanda, 11 de chinero de 2008) estió un alpinista y explorador neozelandés. Estió famoso en haber estato lo primer en puyar ta a tuca d'o ta o Mont Everest, situata a 8.850 metros. I plegó o 29 de mayo de 1953 acompanyato d'o xerpa Tenzing Norgay. Ye o solo neozelandés que amaneixió en vida en billet de banco.

Naixito a lo sud d'Auckland, Hillary fué a una escuela que se trobaba a dos horas de camín de casa suya. O choven Hillary gosaba pasar istas horas de trachecto leyendo. Creixió estando un nino timido que se cubillaba en os libros. A las 16 anyadas prencipió o suyo intrés por a escalada dimpués d'una escursión escolar a Ruapehu.

Mientres a Segunda Guerra Mundial estió miembro de l'aviación neozelandesa. Fació parti d'una expedición ta o Everest en 1951 que fació fallita antis d'unir-se en 1953 a la exitosa expedición britanica. Escaló atras 10 tucas en o Himalaya en vesitas posteriors en 1956, 1960, 1961, 1963 y 1965. Tamién plegó en o Polo Sud fendo parti d'a Expedición transarctica d'a Commonwealth o 4 de chinero de 1958.

O 16 de chulio de 1953 recibió o nombramiento de *Knight Commander* ("caballero comandador") d'a Orden de l'Imperio Britanico (KBE).

Sir Edmund Hillary morió con 88 anyos d'una insuficiencia cardiaca, l'11 de chinero de 2008 en Auckland (Nueva Zelanda).
Marco Polo

**Marco Polo** (15 de setiembre de 1254-8 de chinero de 1324) naixió y morió en Venecia, y estió lo mas famoso d'os viachers d'a Rota d'a Seda.

O pai de Marco Polo y su tío ya heban realizato viaches a Asia antis d'a suya naixencia. Marco Polo teneba 6 anyadas cuan su pai y su tío tornoron a marchar ta l'este en o suyo primer viache a China. Cuan tornoron a Venecia, Marco Polo ya teneba 15 anyadas y la suya mai heba muerto.

A la fin d'o 1271, reculloron valiosos regalos d'o nuevo Papa Gregorio X con a comanda de levar-los a lo Gran Khan de China. Asinas, cuan Marco Polo teneba 17 anyadas, marchó de Venecia como su pai y su tío ta l'este. Trescruzoron Armenia, Persia y Afganistán ta plegar en China, recorrendo toda la Rota d'a Seda. A tornada la realizó por o mar de China dica Hormuz, an continó lo suyo viache por tierra dica Venecia.

Cuan plegó fue feito preso por as autoridaz chenovesas, y mientres estió en a garchola, ditó a un escribano profesional as suyas aventuras. Muitas d'as suyas observacions son precisas y comprebables y gracias a er, Occident tenió conoixencia d'aqueras tierras luengas.

Asinas, a suya obra *Os viaches de Marco Polo* estió, mientres muitas anyadas a referencia. Cristofo Colombo n'estió apasionato lector. En a escuela de Chuan Ferrández d'Heredia traducioron o Libro de Marco Polo. Libros como "La Flor de las Ystorias d'Orient" u o "Libro d'as Marabillas d'o Mundo" se basoron en parte en "Os viaches de Marco Polo".

Estudios cientificos recients dicen que os viaches y as historias documentatas en o libro *Os viaches de Marco Polo* son falsos. Istos estudios s'emparan que talment Marco Polo plegó a China - encara que ye poco prebable- pero que ye falso de tot que se reunió con os monarcas d'aquers países. Una d'as mayors pruebas ye que describe o vestuache de l'alta sociedat chinesa como una mezcla entre as vestimentas chenovesas y turcas, an sí que bi estió una larga temporada.

## Vinclos externos
Zheng He

**Zheng He** (1371-1435) estió un almirant musulmán chinés, explorador y diplomatico naixito de Kunming, provincia de Yunnan.

Estió un d'os exploradors navals mas importants d'o sieglo XV, y estió a lo frent de siet expedicions navals entre o 1405 y o 1433, consideratas como as mas importants en a historia d'a navegación chinesa.
Ancheliano

L**'ancheliano** (*Aingeljã* en ancheliano) ye una luenga construita por o espanyol Ángel Serrano Sánchez de León. Ye una luenga basada en bellas luengas romances, como son o castellano, o catalán, o gallego, o portugués, o francés y l'italiano. Tamién bi ha bellas influencias chermanicas de l'anglés y l'alemán.

## Vinclos externos
*A pachina de l'ancheliano (archive.org)
*Twitter
Albanés

**Albanés** puet fer referencia a:
* l**'[[idioma albanés]]**, un idioma d'o filo indoeuropeu;
* o **[[Albania|pueblo albanés]]**, entendito como lo conchunto de ciudadans d'a republica d'Albania;
* a **[[etnia albanesa]]**, entendita como lo colectivo humán d'idioma, cultura y orichen **albaneses**;
* bela cosa referent a l'Albania d'o Caucaso, un antigo reino d'os albans, que se trobaba en l'actual republica d'Azerbaichán.
Idioma cornuallés

O **cornuallés** u **cornico** (en cornuallés: *Kernowek* u *Kernewek*), ye una luenga celta, d'o grupo britonico, que se charra en Cornualla, en o sud-ueste de Gran Bretanya. Ista luenga se fació servir como luenga d'a comunidat en bellas zonas de Cornualla dica zaguerías d'o sieglo XVIII. Dende primerías d'o sieglo XX, i ha habiu intentos ta fer-lo revivir.

A recuperación d'o Cornico prencipió ta par de 1904 cuan Henry Jenner, un entusiasta d'a luenga celta, publicó o libro *Handbook of the Cornish Language* (en aragonés, *Manual d'a Luenga Cornuallesa*). O suyo treballo se basaba en o cornuallés charrau en o sieglo XVIII, encara que, mas entadebán, o suyo alumno Robert Morton Nance menó o estilo d'a luenga recuperada enta o que se feba servir en o sieglo XVI, antes que a luenga no se veyese influyida por l'anglés. Isto fixo a estendencia ta las siguients decadas; cuan o movimiento de recuperación se fació mas gran, os suyos components teneban discrepancias sobre qué estilo de Conuallés caleba fer servir, y ta zaguerías d'o sieglo heban apareixiu cuantas ortografías que competiban entre ellas.

Manimenos, s'han publicau a-saber-los libros y treballos literarios y sobre a luenga cornuallesa, con o creiximiento d'a chent que estudia o lenguache. Tamién s'ha abanzau en atras arias como a musica, o cine independient y libros ta ninons. Tamién, un numero chicot de mocez en Cornualla s'han educau como bilingües, y a luenga s'amuestra en muitas escuelas. O cornuallés obtenió reconoiximiento oficial en 2002, baixo a Carta Europea d'as Luengas Rechionals u Minoritarias, y en 2008 una Forma Escrita Estándard estió alcordada, mirando d'unificar as ortografía, y dar un paso entadebán en a recuperación d'a luenga.

## Referencias

## Links
Idioma picto

O **picto** ye una luenga indoeuropea huei amortada. Yera charrata por os pictos en Escocia dica o sieglo IX.
Idioma feroés

O **feroés** (*føroyskt*) ye una luenga chermanica que se charra en as Islas Feroe (Dinamarca) por una cantidat d'entre 60.000 y 80.000 parladors.

## Vinclos externos
Idioma frisón

O **frisón** ye una luenga u conchunto de luengas chermanicas que se charran en os Países Baixos y tamién en bellas rechions de Dinamarca y Alemanya, chunto a la mar d'o Norte. En istas dos zagueras zonas se tracta de variedaz cuasi amortadas, fabladas nomás que por chent gran.

Perteneixe a la branca occidental d'as luengas chermanicas y ye a luenga mas amanada a l'anglés y a l'anglico escocés. O motivo ye que istas dos zagueras luengas son derivación de l'amalgama d'as luengas d'os anglos, os saxons y os chutos, que charraban a mesma luenga (u muit amanada) que a luenga que charraban os antigos frisons y d'a que en desciende l'actual luenga frisona.

## Historia
Os documentos oficials mas antigos escritos en frisón estioron escritos en o sieglo XI, en a variant dita antigo frisón, que dica l'anyo 1500 se converte en o frisón medieval y a partir de 1800 evoluciona a o frisón moderno, que ye parlau actualment.

O frisón ye una luenga relativament pareixida a l'anglés, perteneixient a o grupo anglo-frisón, aintro d'a branca occidental d'as luengas chermanicas. L'idioma poseye parolas pareixitas a las anglesas, como a parola "mocet" (*boi* en frisio y *boy* en anglés).

Dende comencipios d'o sieglo XIX pareixeba que a luenga desapareixería en os Países Baixos debant de l'abance y espardidura d'o neerlandés pero con o romanticismo surchió o intrés por a vida local y se creyoron sociedaz ta a preservación d'a cultura y l'idioma frisio. Os obchectivos d'iste movimiento se fuoron alcanzando, mas que mas en Frisia.

En 1937 a luenga yera optativa en as escuelas primarias. A l'anyo siguient s'establió l*'Academia d'o frisón*, publicando-se a Biblia en ista luenga.

## División
Existen tres variedaz d'a luenga frisona: frisón occidental, frisón oriental y frisón septentrional. Bels lingüistas consideran que istas tres variedaz, atamas d'a suya no intelichibilidat mutua, son dialectos d'una sola luenga frisona, mientres que atros, incluyius os suyos fablants, afirman que son tres idiomas diferents. O frisón occidental ye muit influyenciau por o neerlandés y, igual que ista zaguera luenga, se describe como un idioma "entre" l'anglés y l'alemán. Tanimientres as atras variedaz frisonas tienen influyencias de l'alemán, o baixo alemán y o danés. O frisón septentrional ye especialment trestallau en cuantos dialectos prou diferents entre sí. O Stadsfries no ye frisón, so que un dialecto neerlandés influyenciau por o frisón. O frisón se diz *Frysk* en frisón occidental, *Fräisk* en frisón oriental y *Frasch*, *Fresk*, *Freesk* u *Friisk* en os dialectos d'o frisón septentrional.

A situación d'a luenga en a provincia neerlandesa de Groningen y a rechión alemana de Frisia Oriental ye mos complexa: os subdialectos locals d'o baixo saxón, o Gronings y o baixo saxón de Frisia Oriental son una mezcla d'o frisón y os dialectos baixosaxons. Se creye que o frisón i estió charrau d'antis mas y que se reeplazó gradualment por a luenga d'a ciudat de Groningen. Ista variedat local ye actualment en proceso de reemplazo por o neerlandés estándard.

## Referencias

## Se veiga tamién
* Ried fan de Fryske Beweging.
* Frisia.
Westfalia

**Westfalia** (*Westfalen* /vɛstˈfaːlən/ en alemán, *Wäästfaln* en westfaliano) ye o nombre d'una antiga rechión historica d'Alemanya, con un territorio compreso entre os ríos Weser y Rin, que recibe o suyo nombre d'os *[[westfalos]]*, una d'as tres tribus de l'antigo pueblo saxón, con os *[[ostfalos]]* y os *[[angrivarios]]*. A primera cita en ye en 775 en os *[[Annales regni Francorum]]*, una breve lista d'escaicimientos en o reinato de Carlos Magno, ta fer referencia a la parte d'o pueblo saxón vivindo a l'este d'o río Weser.

A suya superficie estió variable seguntes as diferents calendatas, y tamién cambió a suya forma de gubierno. Asinas, Westfalia estió:
* un ducau, o *[[Ducau de Westfalia]]*.
* un cerclo d'o Sacro Imperio Romano Chermanico, o *[[cerclo d'o Baixo Rin-Westfalia]]*.
* un d'os reinos d'a clamata Confederación d'o Rin, o *[[reino de Westfalia]]*.
* una provincia d'os Estaus prusianos, a *[[provincia de Westfalia]]*.
* un d'os actuals Estaus federaus d'Alemanya, *[[Renania d'o Norte-Westfalia]]*.
Idioma cumbrico

O **cumbrico** estió una luenga celta charrata en Cumbria y partes de Northumbria (l'actual norte d'Anglaterra) y en as tierras Baixas d'o sud d'Escocia. Ye l'aria que se referiba a o *Viello Norte* u *Hen Ogledd* d'os zaguers tiempos romanos y principio d'as invasions anglosaxonas. A perdua de contacto d'o *Viello Norte* con Galas se produció en l'anyo 615 por a derrota d'os britans frent a os anglosaxons en a batalla de Chester. 
 
Bels autors consideran a o cumbrico un dialecto d'o *[[idioma galés|galés]] antigo*, manimenos atros autors lo consideran una luenga *celta britonica* a part. Siga como siga, ye un feito que por a perdua d'a continuidat territorial con Galas a luenga podeba evolucionar ta una forma diferent.

Se creye que se deixó de charrar en o sieglo XI, cuan o reino de Strathclyde (zaguer reino d'o *Hen Ogledd*) fue incorporato a o reino d'Escocia, que teneba una dinastía gaelica.

A obra de Aneirin y Taliesín, as primeras obras grans de poesía galesa, conoixitas como *Hengerdd* s'escribioron en o *Viello Norte* se creye que por autors d'o sieglo VI.
Tuberclo

Un **tuberclo** ye una clase de rizoma u tallo soterranio modificato y engrosato an se acumulan os nutrients de reserva ta la planta, por un regular amidón. Poseye una chema central de forma plana y circular. No poseye escatas ni cualsiquier atra capa de protección. Os chitos d'os tuberclos como a trunfa reciben a denominación de grillons y representan brancas.

La reproducción d'ista mena de plantas se fa por as simients, anque tamién se puede fer por plantación d'o mesmo tuberclo.

A garchofa y a trunfa son dos d'as especies minchables con tuberclo.

Existen atras especies emplegadas en chardinería que poseyen tuberclos:
* Begonya
* Caladium
* Sinningia

## Referencias
Solanum tuberosum

:*Iste articlo ye sobre un tuberclo. No entivocar-se con chenero de fongos "Tuber", tamién ditos [[Tuber|trufas]]*

A **trunfera** u **patatera** () ye una especie herbacia perteneciente a o chenero *Solanum* d'a familia d'as solanacias d'orichen andino. O suyo tuberclo, a **trunfa** u **patata**, ye minchable y ha estato la base en l'alimentación de muitos pueblos dende la troballa d'America y ye tamién hue lo día l'ingredient principal de muitos platos. Iste tuberclo se cautivaba en Perú dende o milenio VIII aC y fue levato a Europa por os espanyols en 1554.

## Etimolochía
As trunfas se clamaban *papas* en a zona andina a on los espanyols troboron que las se minchaban los indichenas. En castellano se deciba primero *papa*, pero en castellano d'a Peninsula Iberica se cambió por *patata*, palabra derivada de l'anglés *potato*. O canario y lo castellano d'America encara conservan, por tanto, la palabra amerindia orichinal.

En bella zona de l'Alto Aragón se'n diz *patacas*, que reconoixemos como un derivau de l'anglés *potato* a traviés d'o castellano *patata*, cambiando lo sufixo. En bella zona pirenencas aragonesofablants u catalanofablants se clamó a las patacas con una palabra derivada d'o latín *Tuber*, que debeba fer referencia u a tuberclos d'o país u a fongos subterranios.

En bella zona como a Val de Chistau s'emplega *patata* como termin cheneral y trunfa pa la variedat tradicional d'a val, mes chicota. En o Viello Sobrarbe se replega *trunfa* como termin cheneral pero ya anticuau, y se'n conoixe la variant de *trunfa chiretuda*.

En castellano d'Aragón tamién ye conoixiu l'uso de derivaus de *Tuber*, José Pardo Sastrón testimonia *turmas* u *trubas* en Torrociella d'Alcanyiz pa una especie de composadas que fa tuberclos, *[[Helianthus tuberosus]]* debant d'a denominación tradicional de *Solanum tuberosum* de *patacas*.

## Notas


## Referencias

## Vinclos externos
Chuan V de Lanuza

**Chuan de Lanuza ''lo Choven*** (enta [[1564]] - [[1591]]), tamién dito ***lo Mozo***, estió o cinquén [[Chusticia d'Aragón|Chusticia Mayor]] d'[[Aragón]] con ixe nombre. A despeito d'a suya curta duración, ye un d'os Chusticias mes conoixitos en a [[historia d'Aragón]] per haber estato executato sin que bi hese un procés previo.

Lo suyo lugar d'orichen ye incierto. Fillo de [[Chuan IV de Lanuza]], l'anterior Chusticia, n'heredó lo cargo dimpués de la muerte de su [[pai]], contando tasament con vintisiete anyos, d'an la suya embotada de *lo Choven''.

La suya curta edat y inesperencia no iban a aduyar-lo en ixas dificils chornatas a Zaragoza. En os tiempos de Felipe I (II de Castiella), tensas las relacions d'ixa Corona con a Corona d'Aragón per diferents problemas debitos a la existencia d'os Fueros, s'acusó d'asesinato a Antonio Pérez, antigo secretario aragonés d'o monarca, que en prencipio heba d'estar chudgato per lo Chusticia y podeba emparar-se en os Fueros d'Aragón. Ta pribar que ixo se desvenise, Felipe I l'acusó d'hereche y se'n disposó la extradición ta estar asinas chudgato per lo Santo Oficio, de rango mes alto que no lo d'o Chusticia. En que estió sacato de presón ta o suyo treslato ta la d'a Inquisición, l'abotinamiento d'a chent obligó de reingresar-lo-ie un altra vegata. Lo rei y la Enquisición, en consecuencia, menazoron con executar castigos ixemplars.

Felipe I ninvió l'exercito ta Zaragoza. En haber estato lo Chusticia qui acarase las protestas como "fuerista", talment cuasi de traza inconscient, y pretendese d'aturar lo invasión d'as tropas reyals, lo rematoron detenendo y lo executoron lo 20 d'aviento de 1591, sin previo aviso ni cumplimiento d'un procés, en un cadafalso devantato en a plaza lo Mercato de Zaragoza, an que  lo escabezoron. A tota ixa serie de sucesos se la conoix como las Alteracions.

Lo cadabre de Chuan de Lanuza estió apedecato en o monesterio de Sant Francisco y portato ta la fuesa con totas las honors d'o suyo cargo.

Aplegatas per lo monarca las Corz a Tarazona en 1592, se i adaptoron los Fueros aragoneses a lo poder reyal.

## Herencio
La decapitación de Chuan de Lanuza V suposó una dura enrestida contra la fegura d'o Chusticia d'Aragón, y suposó un cambio en a doctrina foral aragonesa.

La execución d'o Choven se consideró una inchusticia y fue plorata per la mayoría d'aragoneses. En recordanza d'ixe feito, la ciudat de Zaragoza devantó un molimento a lo Chusticia en o centro d'a ciudat, en a Plaza d'Aragón.

Hue lo nombre de Chuan de Lanuza ye present en muitos ambitos de l'Aragón actual. De vez, diversos colectivos commemoran cada 20 d'aviento la muerte d'o Chusticia.

En o 20 d'aviento de 1995 s'estrenó la nueva seu d'o Chusticia d'Aragón en o Palacio d'Armijo.
Beta vulgaris

A **remolachera** () ye una planta d'a familia d'as amarantacias, d'a cuala las fuellas y a radiz, dita **remolacha** son minchables. Esisten muitas variedaz d'a especie, d'as cualas bellas s'emplegan ta l'alimentación humana, atras como prenso ta o ganau, y atras ta la producción de zucre; atras, entre ellas a *[[Beta vulgaris var. cicla]]*, se cautivan por as suyas fuellas.

## Subspecies
* *[[Beta vulgaris ssp maritima]]*.
* *[[Beta vulgaris var. cicla]]*.

## Referencias
Día

Una **día** u **diya** (pronunciau */'dia/* u */'di:a/*) ye una unidat de tiempo equivalent a un periodo de 24 horas.

Ye o tiempo que tarda o planeta Tierra a chirar 360 graus sobre o suyo eixe.

En o tiempo cheolochico s'ha puesto comprobar estudiando corals fosils que a velocidat de chiro s'ha retardau y que en a era paleozoica os anyos teneban mas días y que en un día y heba menos horas.

En o calendario gregoriano un día ye a setena parti d'una semana y cadagún d'éls tien un nombre. A sola variant de l'aragonés que conserva as denominacions d'os días d'a semana ye o benasqués y os días d'a semana son:
* *[[Luns|Lluns]]* < latín *LUNAE*.
* *[[Martes|Marz]]* < latín *MARTIS*.
* *[[Miercres|Mierques]]* < latín *MĔRCURI[S]*.
* *[[Chueves|Chòus]]* < latín *IOVIS*.
* *[[Viernes]]* (orichinariament *venres* en benasqués) < *VENERIS*.
* *[[Sabado|Sapte]]* < hebreu *SHABBAT*.
* *[[Dominche|Dimenche]]*/*[[Dominche|Dumenche]]*/*[[Dominche|Demenche]]* < latín *DOMINICA*.

En aragonés escrito se fan servir estas atras denominacions: luns, martes, miercres, chueves, viernes, sabado, dominche.

Tamién o termín día puet fer referencia ta atros aspectos relacionaus con l'actividat humana en una chornada de treballo o en cualsiquier atra actividat.

## Se veiga tamién
* Día festivo.
* Día laboral.
* Día natural.
* Día internacional.

## Referencias
Lecinyena

**Lecinyena** (en castellano *Leciñena*) ye un municipio aragonés d'a provincia de Zaragoza situato en a comarca d'os Monegros.

A suya población ye de 1.309 habitants (2008) en una superficie de 178,8 km², con una densidat de población de 7,32 hab/km².

## Toponimia
A terminación -ena va dezaga de radices que se remontan a antroponimos latinos y indica propiedat. Historicament se troba as formas: *Leçinellam* (1256) y mas enta debant *Leziniena* y *Lezinyena*  (sieglos XV y XVI).

## Parla
Se i conserva lexico aragonés como *boquera*, *caramuello* u *[[frontera]]* que se pueden sentir en o video d'Eugenio Monesma sobre os chesers.

## Clima
A suya temperatura anyal ye 14.49 °C, con una temperatura meya en chinero de 5.02 °C y en chulio de 25.32 °C.

## Historia
En o fogache de 1495 figura como un barrio de Zaragoza.

## Demografía

ImageSize  = width:650 height:300
PlotArea   = width:450 height:230 left:180 bottom:35
AlignBars  = late

DateFormat = yyyy
Period     = from:0 till:1457
TimeAxis   = orientation:vertical
ScaleMajor = unit:year increment:292 start:0

BarData=
  bar:1998 text:"1998" 
  bar:2000 text:"2000"
  bar:2002 text:"2002"
  bar:2004 text:"2004"
  bar:2006 text:"2006"
  bar:2008 text:"2008"
  bar:2010 text:"2010"
  bar:2012 text:"2012"
  bar:2014 text:"2014"
  bar:2016 text:"2016"
  bar:2018 text:"2018"
  bar:2020 text:"2020"

PlotData=
  width:15
  color:brightblue
  bar:1998 from:0 till:1387
  bar:2000 from:0 till:1367
  bar:2002 from:0 till:1302
  bar:2004 from:0 till:1280
  bar:2006 from:0 till:1288
  bar:2008 from:0 till:1309
  bar:2010 from:0 till:1305
  bar:2012 from:0 till:1306
  bar:2014 from:0 till:1234
  bar:2016 from:0 till:1215
  bar:2018 from:0 till:1162
  bar:2020 from:0 till:1146
 


## Administración
### Reparto de concellers




### Alcaldes

## Molimentos
* Ilesia parroquial de Nuestra Sinyora de l'Asumpción, d'o sieglo XVI, una ilesia d'estilo gotico-renaixentista, con un retablo barroco d'o sieglo XVIII y una torre mudéchar d'os sieglos XV-XVI.

## Curiosidaz
En un mont a man de Lecinyena ye lo santuario d'a Virchen de Magallón, en o mesmo puesto an s'apareixió a imachen d'a virchen a lo pastor Marcén o 15 de marzo de 1283. O nombre de *Magallón* viene de que antis ixa imachen yera en a ilesia de Santa María de Huerta de Magallón.

## Fiestas
* 15 de marzo, remeranza de l'aparición d'a Virchen.
* 8 de setiembre, en honor d'a Virchen de Magallón.

## Se veiga tamién
* :Categoría:Naixitos de Lecinyena.
* Antonio Marcén Arroyos, disenyador de moda (1938-1998).

## Vinclos externos

* Lexico de Lecinyena.

## Referencias
Latitut

Se dice **latitut** a la distancia angular, medida sobre un meridiano, entre a linia ecuatorial y o paralelo d'una localización terrestre (u de cualsiquier atro planeta). Se mide en graus. Si o punto pertoca a lo hemisferio norte ye positiva y negativa ta o hemisferio sud. Varia entre **0º e 90º norte** y entre **0º y - 90º sud**.

## Se veiga tamién
* Lonchitut.
* Latitut cheocentrica.
* Cordenata.
Lonchitut (cheografía)

A **lonchitut** ye a distancia angular, medita paralelament a lo plan d'o Ecuador terrestre, entre o meridiano de Greenwich y un determinato punto d'a Tierra.

Existen diferents trazas d'expresar a lonchitut:
* entre -180 y 180 º, estando positiva ta l'este u negativa ta l'ueste (ye dicir, dende 0° en o meridiano de Greenwich dica +180° a l'este u dica −180° a l'ueste).
* entre 0 e 180° adhibindo a letra E si ye a l'este de Greenwich y W si ye a l'ueste.
* entre 0 e 360° meditos siempre a l**'este** de Greenwich.

Por eixemplo, a lonchitut d'a ciudat de Moscú puede expresar-se como +37°37′56", 37°37′56″E u 37°37′56″ ya que se troba a l'este de Greenwich. A lonchitut de Nueva York puede expresar-se como -74°00′00", 74°00′00" W u 286°00′00" ya que se troba a l'ueste de Greenwich.
Idioma gaelico escocés

:*Iste articlo ye sobre l**idioma escocés*' celtico. Ta atros emplegos se veiga idioma escocés.*


O *'gaelico escocés*' (*Gàidhlig na h-Alba*) ye una [[luenga celta]] resultato d'a fragmentación d'o [[gaelico]] antigo, que plegó ta [[Escocia]] arredol d'o [[sieglo V]] d.C., cuan os [[escotos]] d'o norte d'[[Irlanda]] fundoron o *Reino de Dalriada'' en a costa occidental.
Levoron una variedat d'o gaelico que con o tiempo substituyó a la antiga luenga d'os pictos, que se charraba en o norte, y a l'idioma britonico que se charraba en o sud.
Gabasa

**Gabasa** (en catalán *Gavasa*, en castellano *Gabasa*) ye un lugar aragones en a comarca de Litera perteneixient a lo municipio de Peralta y Calasanz.

En 1999 teneba una población de 15 habitants.

## Cheografía
Gabasa ye situato a 700 metros d'altaria sobre o livel d'a mar, a una distancia de 90 km d'a ciudat de Uesca, a capital d'a suya provincia.

## Historia
Seguntes Agustín Ubieto, se documentan as variants *Gabassa* y *Gavasa*, y la primer cita d'o lugar estió en 1206, en documentación d'o monesterio de Santa María de Xixena.

## Parla
Se i charra un catalán ribagorzano pareixito a lo de Santisteban, Calasanz y Peralta, mes pareixito a las parlas d'a Baixa Ribagorza central, de transición ta l'aragonés.

*A *c*, *ç* d'o catalán se pronuncia como *z* interdental como en aragonés, castellano d'o norte y centro y parlas catalanas d'o Mezquín-Guadalop.
*A rematanza en *-es* d'o catalán que ye en os plurals femenins y verbos en segunda persona singular se pronuncia /-as/ (*vingas* y *las casas* en cuenta de *vingues* y *les cases*).

## Molimentos
* Ilesia de Sant Martín de Gavasa, una ilesia d'o sieglo XVIII adedicata a Sant Martín de Tours.
* Puent medieval que blinca a caíta d'o río Sosa. 
* Congosto de Gabasa.

## Referencias
Idioma galata

O **galata** ye una luenga celta hué amortada y charrata antigament en Galatia en Anatolia (actual Turquía) dica o sieglo IV.

D'ista luenga nomás se conservan bellas glosas y breus comentarios d'escritors clasicos antimás de uns pocos nombres de inscripcions. En conchunto son unas 120 palabras, a mayor parti nombres de persona terminatos en *-riks* (galo *-rix/-reix*, antigo irlandés *ri*, latín *rex*) "rei", beluns terminatos en *-marus*, dativo *-mari* (galo *-maros*, antigo irlandés *mor*, galés *mawr*) "gran", nombres de tribus como *Ambitouti* (antigo irlandés *imm-* "arredol", antigo irlandés *tuath* "tribu") y palabras como *drunaimeton* "puesto de l'asamblea" (antigo irlandés *drui* "druida", antigo irlandés *nemed* "puesto sagrato").
Sex Pistols

Os **Sex Pistols** estioron un grupo de punk britanico. Mientres a suya curta existencia, se convirtioron en o prencipal exponent d'iste chenero en l'Anglaterra de 1976 y 1977.

## Discografía
### Singles
* 1976: "Anarchy in the UK / I Wanna Be Me" (26 de noviembre).
* 1977: "God Save The Queen / Did You No Wrong" (27 de mayo).
* 1977: "Pretty Vacant / No Fun" (2 de chulio).
* 1977: "Holidays in the Sun / Satellite" (15 d'octubre).
* 1977: "No Feelings" (12 d'aviento).

### Albums
* 1977: *Never Mind The Bollocks, Here's The Sex Pistols* (28 d'octubre).
* 1978: *The Great Rock n Roll Swindle* (26 de febrero).
* 1992: *Kiss this*.
* 1996: *Filthy Lucre Live* (29 de chulio).
* 2002: *Boxset*.
Metallica

**Metallica** ye un grupo de musica d'Estaus Unius activo dende primerías d'os anyos 80. Fue establito en 1981 por James Hetfield y Lars Ulrich.

Dimpués de participar en o desarrollo d'o thrash metal mientres os anyos 80, o grupo enampló a suya audencia en primerías d'os anyos 90 ta incluyir muitos nuevos siguidors. Asinas, o grupo estió l'eixemplo comercial mas vistable d'o chenero d'o metal mientres a mayor parti d'ixa decada. O exito comercial de Metallica venió acompanyato de cambios d'estilo por os que reculló as criticas de parti d'os seguidors mas antigos.

En 2003 apareixe o disco St. Anger, una colección d'as cancions mas duras que heban escrito mientres una decada, que venió acompanyata de criticas dividitas y unas cifras de venda michanas. Manimenos, una gira ampla y satisfactoria mientres as anyadas 2003 y 2004 reforzó a reputación d'o grupo como un d'os mas importants.

## Discografía
### Discos d'estudio
* *Kill 'Em All* - (1983).
* *Ride the Lightning* - (1984).
* *Master of Puppets* - (1986).
* *...And Justice for All* - (1988).
* *Metallica* - (1991).
* *Load* - (1996).
* *Reload* - (1997).
* *St. Anger* - (2003).
* *Death Magnetic* (2008).
* *Hardwired... to Self-Destruct* (2016).
* *72 Seasons* (2023).

## Galeria d'imáchens d'os actuals miembros (2024)

Imachen:Kirkhemmettwien07.JPG|** [[Kirk Hammett]] **guitarra.
Imachen:James Hetfield @ Sonisphere.jpg‎|** [[James Hetfield]] **voz y guitarra.
Imachen:Lars Ulrich.jpg|** [[Lars Ulrich]] **batería.
Imachen:RobertTrujillo.jpg|** [[Robert Trujillo]] **baixo.


## Vinclos externos
*  Pachina oficial de Metallica.
Boira (nuble)

Una **boira** u **nuble** ye una masa visible formata por cristals de nieu u gotas d'augua penchatas en l'atmosfera. As boiras dispersan toda a luz visible, y por ixo se veyen blancas. Manimenos, a vegatas son masiau gordas u densas como ta que a luz las trescruce, y se veyen grisas u encluso negras, se'n gosa dicir boirons.

## Tipos y clasificación d'as boiras

A clasificación d'as boiras se fa d'alcuerdo a las suyas caracteristicas visuals por a Organización Meteorolochica Mundial y viene recullita en o *International Cloud Atlas* (Atlas de Boiras Internacional).

Os nombres oficials d'os diferents tipos de boiras son en latín. Bi ha tres cheneros (*genera*) prencipals:

* Cumulos (*[[Cumulus]]*): boiras de desarrollo vertical
* Estratos (*[[Stratus]]*): nubles estratificatas.
* Nimbos (*[[Nimbus]]*): nubles capables de formar plevia.

Os grupos anteriors se troban en boiras de tipo baixo, meyo u alto, y de desarrollo vertical, clasificando-sen en 9 tipos.

### Nubles verticals Familia D

Istas boiras gosan tener corrients de puyada cerenas, creixen muito dende la suya base y se forman a grans altarias.
* Cumulonimbus ligatas plebidas y tronadas, se'n diz **boira grasa** (Cb)
* Cumulonimbus incus
* Cumulonimbus calvus
* Cumulonimbus con mammatus
* Cumulus congestus
* Pyrocumulus

### Nubles baixas Familia C
A menos de 2&nbsp;km
* Stratus (St)
* Nimbostratus (Ns)
* Cumulus humilis (Cu)
* Cumulus mediocris (Cu)
* Stratocumulus (Sc)
* Cumulus
* Cumulonimbus

### Nubles meyas Familia B
De 2 a 5&nbsp;km
* Nimbostratus
* Altostratus (As)
* Altostratus undulatus
* Altocumulus (Ac)
* Altocumulus undulatus
* Altocumulus caballa
* Altocumulus castellanus
* Altocumulus lenticularis

### Nubles altas Familia A
A mas de 5&nbsp;km
* Cirrus (Ci)
* Cirrus uncinus
* Cirrus Kelvin-Helmholtz
* Cirrostratus (Cs)
* Cirrocumulus (Cc)
* Pileus
* Trazau d'avión, una boira muy delgada, desarrollata por o paso d'una aeronau a altarias altas.

### Denominacions tradicionals
En os textos medievals pareix que distingan por una part *nuble* y por atra *boira*, pero o cierto ye que en l'Alto Aragón actualment o termin boira a part de referir-se a la boira a ran de tierra tamién se puet fer servir como contable y d'esta traza sinonimo de nuble referindo-se a la manifestación en altura d'augua condensada. Un libro medieval a on podemos leyer muitas vegadas *nuble* ye o "Libro d'as Marabillas d'o Mundo":

*Torrollón* ye en Cinco Villas una nuble blanca y densa. A palabra *torrollón*, igual que as variants *torrellón* y *turrillón* significa en aragonés bella cosa como "torre mal feita", "torre chicota". En o catalán tortosín d'o Matarranya y Catín un *torrelló* ye una nuble mes alta que ampla, piramidal u tronco-conica, densa que indica que ploberá. Talment correspondan con o termin *[[cumulus]]* u por lo menos a los *[[cumulonimbus]]*.

Os **cillos** talment correspondan a los *[[cirrostratus]]*, a **boira seca** u as **cerpetas** corresponden a los *[[estratus]]*.

## Notas


## Referencias
Carbón

O **carbón** (d'o latín *< carbone*) ye una roca sedimentaria d'orichen organico, de color negra y combustible, y muy rico en l'elemento quimico carbonio.

Gosa localizar-se baixo una napa de loseta y dencima una napa d'arena y tiza.

Se creye que a mayor parti d'o carbón se formó mientres o periodo carbonifero (fa 280 a 345 millons d'anyos).

As suyas aplicacions son prencipalment:
* Combustible
* Coque (repui d'o carbón).
* Plastico

Existen 4 tipos de carbón, seguntes o suyo poder calorifico y d'a suya antigüidat:
# Torba
# Lignito
# Hulla
# Antracita (8500 Kcal/m³)

## O carbón en Aragón
O prencipal tipo de carbón en Aragón ye o lignito. A mayor parti s'extraye en as Cuencas Meneras, en o norte d'a provincia de Teruel: Utriellas, Estercuel, Gargallo y Val d'Arinyo y atras mas chicotas como as de Castellot.

Dimpués s'emplega prencipalment como combustible ta las centrals termoelectricas de Aliaga, Escatrón, Escuita y Andorra

Tamién bi ha atra cuenca menera de lignito en a confluencia de l'Ebro y a Cinca entre as provincias de Uesca y Zaragoza en as localidaz de Mequinenza, Torrent de Cinca, Viliella de Cinca y Fayón, encara que hue lo día ya no s'extraye carbón.

Bi ha lignitos d'o Cenozoico en a compleganza d'o río Isabana en os lugars de Capella, Laguarres y Caixigar. En Sallent de Galligo tamién bi ha hullas d'o Carbonifero (Paleozoico superior), encara que hue estas menas ya no s'espleitan.

## Costumbres
En Navidat se dice que os Reis Magos trayen carbón a los ninos que han estato malos toda l'anyada.

## Referencias

## Se veiga tamién
* Quimica
* Quimica organica
Idioma galo

:*Iste articlo ye sobre a luenga gala celta, pa informar-se sobre l'idioma romanico no francés que se charra en l'este d'a peninsula de Bretanya, se veiga [[Idioma galó|galó]].*

O **galo** ye una luenga celta huei amortata que se charraba en a Galia antis d'a plegata d'os romanos. Feba parti d'as luengas celticas continentals chunto a lo celtibero, o lepontico y o galata.

Seguntes bel investigador, o dialecto veneto d'o suruest de Bretanya ye en realidat a continación d'o galo que se charraba encara en o sieglo V, un poco contaminato por elementos bretons traitos por os refuchiatos de l'ueste d'a Isla de Bretanya.

A romanización de Galia estió un proceso lento y bi habió un periodo de coexistencia entre a luenga celtica gala que retaculaba y un latín galico plen de celtismos, que por a centralidat y importancia d'este territorio podeban convertir-se en chenerals en o territorio romano.

Son parolas galas que se cheneralizoron en latín *ALAUDA*, *AREPENNIS*, *CAMISIA*, *CAPANNA*, *CEREVISIA*, *CARPENTUM*, *CARPENTARIUS*, *CARRUS*, *SALMO* y *LEUKA*, que se pueden trobar en luengas romances bien luent de l'antiga Galia. De feito, en aragonés en perdura beluna: *[[aloda]]*, *[[camisa]]*, *[[cabanya]]*/*[[capana]]*, *[[cerveza]]*, *[[carro]]* y *[[salmón]]*. En francés a primera lista ha perdurau como *alouette*, *arpent*, *chemise*, *charpente*, *charpentier*, *char*, *saumon* y *lieue*. A parola *cabane* present en francés ye en realidat un occitanismo.

## Referencias

## Bibliografía
* Jean Markale: *Los celtas y la civilización celta*. Taurus humanidades, 1992.
* Rafael Lapesa: *[[Historia de las lengua española]]*. Editorial Gredos. (1981).
* Jean-Louis Tritter: *Histoire de la langue Française*. Editor: Paris, Ellipses - 1999.

## Se veiga tamién
*Celtismos en francés.
*Celtismos en aragonés.
Nacionalismo aragonés

O **nacionalismo aragonés** ye a concepción politica que esfiende que Aragón tiene historia, luenga, leis y cultura propios ta tener una mayor autonomía u dica estar una nación independient. Un d'os simbolos mes emplegatos ye a estrelada aragonesa, formata por as cuatre barras d'Aragón y una estrela roya en o meyo.

Os prencipals partius aragonesistas son:

***CHA**: Chunta Aragonesista
***PAR**: Partido Aragonés
***INAR**: Iniciativa Aragonesa
***EA**: Estau Aragonés

## Historia
Dende o emprencipio d'o sieglo XVIII, en que Aragón pierde esfinitivament a suya independencia politica, a sensación d'una unidat *nacional* ye considerata de trazas esvagariatas per a población aragonesa, encara que en dingún inte se deixan de tener claras bel unas d'as caracteristicas que composan o territorio y o pueblo aragonés, fruito d'a continuidat multisecular d'Aragón como reino sobirán.

Manimenos, no será dica o sieglo XX, en 1919, que encomenzará a alufrar-se politicament una visión d'Aragón de caracter nacionalista en as pachinas de *[[El Ebro]]', a revista d'a *Unión Regionalista de Barcelona'', que dimpués se clamaría Unión Aragonesista. D'entre toz es nombres, bi descollarían dos feguras: Gaspar Torrente y Julio Calvo Alfaro.
Tabaco

O **tabaco** ye un producto agricola procesau a partir d'as fuellas de *[[Nicotiana tabacum]]*. Ditas fuellas ixutas s'emplegan como una droga legal amplament estendillata arredol d'o mundo. Entre os suyos compuestos ye present un alcaloide dito nicotina, lo cual da nombre a la planta, que ye en as fuellas en proporcions variables (dende menos de l'1% dica o 12%). A resta ye o dito gudrón, una substancia escura y rasinosa composata por cuantos achents quimicos, muitos d'os cuals se cheneran como resultato d'a combustión d'o tabaco (cianuro d'hidrocheno, monoxido de carbonio, dioxido de carbonio, oxido de nitrocheno y amoniaco entre d'atros).

L'adicción a o tabaco ye conoixida como tabaquismo, estando una forma de drogadicción per o que a suya venda y consumo ye prohibiu en muitos países entre éls menors de 18, 20 u 21 anyos, como en Espanya y per extensión en Aragón. O suyo consumo ye en aumento en os países en vías de desarrollo, prencipalment per la encorporación d'a muller a lo suyo consumo, mientres que en países mas desarrollaus ye estancau u mesmo en disminucion.

O suyo consumo y producción han orichinau una potent industria que produz, procesa y vende tabaco. As prencipals interpresas dedicadas a la industría d'o tabaco son muito poderosas y influyents, cualques d'as mas conoixidas son Philip Morris, British American Tobacco, Altria, Japan Tobacco u Imperial Brands. En Espanya estió muito popular Tabacalera Espanyola, Altadis dimpués d'a suya fusión con a francesa Seita y hue integrada en Imperial Brands.

## Efectos en a salut
Los efectos d'o tabaco en a salut son aquellas complicacions en l'organismo humano derivadas d'o consumo d'o tabaco provocadas por l'acción prolongada y continada d'as distintas substancias que componen principalment os fumarros, u las distintas formas de consumo, que desencadena o desarrollo de patolochías severas como tumoraciones, problemas cardiovasculars y respiratorios entre atros. Como eixemplos se pueden mencionar lo cáncer de labio, en os fumadors de pipa, lo cáncer de vuixiga y lo cáncer de esófago. En este zaguer, s'aprecia un mayor risgo de padeixer-lo en pacients adictos a lo tabaco negro.

Los alquitranes y atras substancias quimicas que acompanyan a la nicotina en a composición d'os fumarros son consideraus altament nocius, estando los prencipals responsables d'o desarrollo de muitas complicacions. Manimenos, ye contrimostrau tamién que o tabaco mascau, tamién puede producir mal d'alcance en cavidat bucal.

Tamién s'ha contrimostrau que u consumo de fumarros per parte de mullers prenyadas causa defectos conchenitos, como que baixo peso en naixer, anomalías fetals y parto prematuro.

## Referencias

## Vinclos externos

*  O tabaco en a pachina web de salut d'a Unión Europea.
*  O tabaco en a Gran Enciclopedia Catalana.
*  Comisionado para el Mercado de Tabacos.
Sagailla

Una **sagailla** ye un arma de distancia d'a Prehistoria. Por un regular yera feita d'una punta de piedra u sílex que yera lanzada con a mano, u aduyando-se d'una chavelina u belatro propulsor.

Os materials gosaban estar ueso u piedra (sílex), piada ta un estilo de fusta tallada, y podría incluyir un macet de plomas ta endrezar-la millor.

A punta ye a unica parte que en gosan trobar os arqueologos, porque o estilo de fusta se cuerca con os tiempos. Iste ye o motivo por que o vocable "sagailla" s'emplegue hue ta designar igual a lanza completa como a suya punta cuan ye suelta.
Idioma noruego

O **noruego** (*norsk*) ye una luenga chermanica parlata en Noruega, país a on en ye a luenga oficial.

O noruego ye emparentau cheneticament con o sueco y o danés por derivar tamién d'o norrén antigo. Chunto con istas dos luengas forma o grupo escandinavo d'as luengas chermanicas (u grupo d'as luengas nordicas), estando intelichibles entre éls ixos tres idiomas. Tamién en fan parte d'ixe grupo o islandés y o feroés.

Iste idioma tien dos trazas d'escritura, estando as dos oficials: o *[[bokmål]]* (u "luenga d'o libro u literaria") y o *[[nynorsk]]* (u "nuevo noruego").

O *bokmål* ye producto d'a cheneralización d'a luenga danesa como luenga de cultura en Noruega dende Oslo y a suya comarca en tiempos d'a unión con Dinamarca. En muitas zonas noruegos deixoron de charrar o noruego autoctono, pasando a parlar un danés con substrato noruego, a a vegada que o noruego d'ixas zonas s'erosionaba lingüisticament, seguindo o mesmo modelo de substitución lingüistica que se da en l'aragonés substituito por o castellano u en o frisón substituito por o neerlandés.

O noruego autoctono tradicional ye conoixiu como *landsmål* ("luenga d'a tierra") y representa a evolución local d'o norrén antigo occidental que parlaban os noruegos en tiempos d'os vikingos. A estandardización d'o noruego orichinal se basa en una sintesi d'os dialectos y parlas d'a costa occidental, a on la influencia lingüistica danesa estió chicota. Una denominación que recibe esta forma standardizada ye a de *nynorsk* u "nuevo noruego". Ye retaculando debant d'o danés-noruego u bokmål.

## Referencias
Idioma gotico

:*Iste articlo tracta sobre un idioma dito *'gotico**. ta atros emplegos se veiga [[gotico]].''


O **gotico*' ( *gutisko razda*) ye una [[luengas chermanicas orientals|luenga chermanica oriental]] muerta que fue charrata por os antigos [[godos]], sobretot por os [[visigodos]].

Se conoix relativament bien gracias a textos como a [[Biblia d'Ulfilas]].

Se charró en a *Meseta Norte'' d'a Peninsula Iberica y en enclaus peninsulars mas chicoz, pero os visigodos rematoron prenendo a luenga protorromance. Bels elementos chermanicos en aragonés y en castellano provienen d'o gotico.

O zaguer puesto on se charró gotico ye un aria de Crimea on s'heban refuchiato bels ostrogodos fuyindo d'a invasión huna, pero en o sieglo XVII os zaguers fablants se tartarizoron.

## Se veiga tamién
* Goticismos en astur-leyonés.
* Goticismos en castellano.
* Goticismos en aragonés.
* Goticismos en catalán.
* Goticismos en occitán.
* Goticismos en francés.
* Goticismos en italiano.
Idioma bulgaro

O **bulgaro** ye una luenga indoeuropea d'a rama meridional d'as luengas eslavas charrata por 12 millons de personas. Ye a luenga oficial de Bulgaria.

Transliteration:

## Referencias
Folkspraak

O **Folkspraak** (de folk "pueblo", "chent"; y spraak "luenga") ye una luenga artificial que se basa en as luengas chermanicas.
Amelia Earhart

**Amelia Earhart** (Atchinson, Kansas, 24 de chulio de 1897 - † Pacifico sud, 2 de chulio de 1937). Filla de Edwin y Amy Earhart.

Aviadora estausunidense, estió a primera muller que trescruzó l'Atlantico, en 1932, y o Pacifico pilotando o suyo propio avión. Voló sin fer escalas de Los Angeles a Newark y de Ciudat de Mexico a Nueva York.

## Vuelo mundial de 1937
En 1937 fació un intento de dar a vuelta a lo mundo, con F. Noonan como copiloto pero lo suyo avión desapareixió en bella parti d'o Pacifico mientres una tronada dimpués de recorrer 33.000 kilometros en 30 diyas.

## Vinclos externos
*  Amelia Earhart Biyografi
Val d'o Gran Rift

A **Val d'o Gran Rift** ye una gran fractura cheolochica con una amplaria total ye de 4.830 kilometros en dirección norte-sud. Encara que por un regular se parla d'ista val para referir-se nomás que a la suya parti africana, dende Chibuti a Mozambique, en a realidat a [mMar Roya]] y a val d'o Chordán tamién en fan parte. Prencipió a formar-se en o sud-este d'Africa (a on ye mas amplo) fa unos 30 millons d'anyadas y contina creixendo en l'actualidat, tanto en amplaria como en largaria.

## Vinclos externos
Judo

O **judo** (柔道) ye un arte marcial chaponés, establito por Jigorō Kanō (en chaponés 嘉納治五郎) en l'anyo 1882. Kano querió complegar a esencia d'o Jiu jitsu y atras artes de luita orientals en una sola y basica, fuyindo de tecnicas periglosas u inutils y creó o Instituto Kōdōkan ta o desarrollo y a difusión d'o judo, en l'actualidat o judo tien una gran difusión arredol d'o mundo, y ye esporte olimpico dende os Chuegos Olimpicos de 1964 en Tokio.

S'en fa con una vestimenta especial que ye conoixida como *judogi*, lo puesto an se practica recibe lo nombre de *[[dojo]]* y en o suelo i hai lo tatami, un alfombrau que sirve pa amortecer las aterrizadas y cotilladas y no fer-se mal en cayer.

## Vestimenta

La vestimenta usada en o judo recibe lo nombre de *judogi*, y con o cinturón (obi en chaponés) forma l'equipo personal y necesario pa poder practicar-lo, esta deriva d'a traza de vestir en Chapón antes d'o sieglo xx.

O cinturón ye utilizau ta subchectar o trache y a mas o suyo color indica o livel d'aprendizache. Iste sistema  de clasificación d'o livel ha estau adoptau per muitas atras artes marcials y sistemas mixtos modernos d'orichen coreano, chino, americano, hawaiano, entre d'atros ideyaus mientres lo sieglo XX.

## Referencias

## Vinclos externos

* IJF - Federación Internacional de Judo.
* Reyal Federación Espanyola de Judo.
* Federación Aragonesa de Judo.
Idioma caixubo

O **caixubo** (*kaszëbsczi*) ye una luenga d'a familia eslava charrata a o norte de Polonia en a rechión historica de Caixubia, en a costa d'a mar Baltica. Beluns la consideran un dialecto d'o pomerán en sentiu amplo.

La charran personas d'os dos pueblos que habitan Caixubia, tanto os caixubos comos os polacos. Ye reconoixida como luenga minoritaria por o gubierno polaco.
Idioma polabo

O **polabo** ye una luenga eslava, que deixó d'estar emplegato a la fin d'o sieglo XVIII. Se i charraba en a zona nortoccidental de l'actual Alemanya y la nortoriental de Polonia, dende o río Elba dica la desembocadura d'o Vistula.

O nombre fa referencia a las tribus asentatas a lo canto oriental d'a compleganza de l'Elba.
Idioma rutén

O **rutén** (*русьскъ rusǐskǔ*) ye una luenga eslava, tamién dita lo "chicot ruso", considerata l'orichen d'os actuals ucrainés y belarruso. Ha replegato muitas influencias d'o polaco.

Pero lo Gran vedó a espardidura escrita d'ista luenga, imposando lo emplego d'o ruso, manimenos a prohibición no estió guaire eficaz.
Idioma esloveno

O **esloveno** (*slovenščina*) ye una luenga eslava charrata prencipalment en Eslovenia, an ye l'idioma oficial. Bi ha entre 36 y 46 dialectos d'a luenga eslovena.

## Referencias

## Se veiga tamién
* Esloveno prekmuro